Diari Oficial de la Generalitat Valenciana


Sumari del DOGV 4420, del 17-01-2003 (2003/351)

RESOLUCIÓ de 15 de novembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acord sobre Revisió Salarial per a l'any 2003 i reducció de jornada laboral anual del Conveni Col·lectiu de l'empresa Grupo G, Protección y Seguridad, SA. (Codi núm. 8000312).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4420

Data del DOGV
:   17-01-2003

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2003/351


Data del document
:   15-11-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * conveni col·lectiu

RESOLUCIÓ de 15 de novembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acord sobre Revisió Salarial per a l'any 2003 i reducció de jornada laboral anual del Conveni Col·lectiu de l'empresa Grupo G, Protección y Seguridad, SA. (Codi núm. 8000312). [2003/351]
  
Vist el text de l'Acord sobre Revisió Salarial per a l'any 2003 i reducció de jornada laboral anual del Conveni Col·lectiu de l'empresa Grupo G, Protección y Seguridad, SA, subscrit en data 31 d'octubre de 2002 per la representació dels treballadors i de l'empresa, presentat davant d'esta Direcció General de Treball i Seguretat Laboral el dia 5 de novembre de 2002, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, amb notificació a la Comissió Negociadors i que siga dipositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 15 de novembre de 2002. El director general de Treball i Seguretat Laboral: Román Ceballos Sancho.
  
Acta de reunió
  
A les 9.00 hores del dia 31 d'octubre de 2002, se inicien converses sobre revisió salarial de Grupo G. Protección y Seguridad, SA, i es realitza la reunió en els locals de l'empresa, situada a València, Gran Via de Ferran el Catòlic, núm. 67 € 2ª, amb els assistents següents:
  
Per la patronal:
  
José García Yeves
  
David García Galera
  
Pel sindicat:
  
Vicente Sanchis Blanquer
  
Salvador Martínez Valero
  
Ana Saez Alemany
  
Ordre del dia:
  
Negociació augment taules salarials per a l'any 2003
  
Negociació reducció jornada laboral anual
  
Negociació augment taules salarials per a l'any 2003
  
L'oferta que presenta el delegat sindical, el senyor senyor Sanchis Blanquer és d'un augment en tots els conceptes de les taules salarials aproximant-nos a les del conveni nacional per a l'any 2003 i la patronal representada pel senyor García indica que l'increment que es va realitzar en l'any 2002, fou d'un 14% de mitjana sobre les taules salarials del 2001, de la qual cosa es deduïx que igualar-nos amb al dit Conveni Nacional resultaria un increment molt arriscat per al bon funcionament financer de l'empresa, però no obstant això, l'empresa continua tenint el compromís que en un futur de no més de dos anys, igualar-nos i eliminar la mencionada desvinculació salarial.
  
Per tant, l'empresa oferix, fent un gran esforç, un increment salarial en tots els conceptes de les taules salarials de l'any 2002 del 10% de mitjana, estimant que és una oferta generosa i raonable, i es compromet per al pròxim any a realitzar un esforç similar i intentar igualar-nos amb el conveni nacional. Este increment seria per al personal operatiu i per a la resta de categories igualaríem les quantitats del conveni nacional.
  
La proposta de l'empresa és estudiada per la representació dels treballadors, i finalment acorden per unanimitat augmentar els salaris per al pròxim any 2003 que serà efectiu des del 01-01-2003 al 31-12-2003 un 10% de mitjana sobre les taules de l'any 2002, per al personal operatiu i igualar les quantitats de la resta de salaris a les del conveni nacional.
  
2) Negociació reducció de jornada laboral anual
  
El delegat sindical proposa igualar-nos al conveni nacional en el còmput anual de la jornada laboral, que per a l'any 2003 serà de 1.796 hores en total. Després de deliberar el tema les dues parts, la patronal arriba a l'acord d'acceptar la proposta del delegat sindical.
  
I perquè així siga vàlid este acord, es firma al peu de l'escrit a les 13.00 hores del mateix dia.
  
El delegat sindical: Vicente Sanchis Blanquer
  
Un treballador: Salvador Martínez Valero
  
L'apoderat de Grupo G. Protección y Seguridad, SA: José García Yeves
  
Encarregat de servicis, conseller accionista: David García Galera.
  
Es faculta Vicente Sanchis Blanquer perquè diposite la present revisió salarial davant l'organisme competent.
  
Taules salarials empresa Grupo G. Protección y Seguridad, SA; 2003 (augment del 10% de mitjana sobre les taules de 2002)
  
 S.BASE PL. PERILL TRANS. VEST. TOTAL
  
Personal operatiu
  
Juramentat
  
Vigilant jurat-cond. 652,00 130,00 74,00 74,00 930,00
  
Vigilant jurat-trans. 652,00 130,00 74,00 74,00 930,00
  
Vigilant jurat 652,00 130,00 74,00 74,00 930,00
  
Vigilant jurat-explos. 652,00 130,00 74,00 74,00 930,00
  
No juramentat
  
Guarda de seguretat 587,00 74,00 44,00 705,00
  
Operador c.r. alarmes 587,00 74,00 44,00 705,00
  
Comptador-pagador 587,00 74,00 44,00 705,00
  
Auxiliar de seguretat 551,00 50,00 20,00 621,00